
Módosítás		1
Határozatra irányuló javaslat
1 a preambulumbekezdés (új)
	

	A Bizottság által javasolt szöveg
	Módosítás

	
	(1a)	E határozat hatással van az uniós költségvetésre. Ezért az Európai Parlament Költségvetési Bizottsága költségvetési értékelést fogadott el, amely a Parlament tárgyalásokra vonatkozó megbízatásának szerves részét képezi.



Módosítás		2
Határozatra irányuló javaslat
2 a preambulumbekezdés (új)
	

	A Bizottság által javasolt szöveg
	Módosítás

	
	(2a)	2024. március 17-én Egyiptom és az Európai Unió közösen úgy határozott, hogy közös stabilitásuk, békéjük és jólétük megerősítése érdekében kapcsolataikat stratégiai és átfogó partnerséggé fejlesztik, amely a méltányosság, valamint a kölcsönös tisztelet és bizalom értékein alapul.



Módosítás		3 és 39

Határozatra irányuló javaslat
3 preambulumbekezdés
	

	A Bizottság által javasolt szöveg
	Módosítás

	(3)	A partnerségi prioritásokkal összhangban az EU és Egyiptom elkötelezett az elszámoltathatóság, a jogállamiság, az emberi jogok és az alapvető szabadságok teljes körű tiszteletben tartása, a demokrácia, a nemek közötti egyenlőség és az esélyegyenlőség mint a polgáraik mindegyikét megillető alkotmányos jogok mellett. Ezek a kötelezettségvállalások hozzájárulnak a partnerség előmozdításához, valamint Egyiptom fenntartható fejlődéséhez és stabilitásához. Az EU és Egyiptom között az elmúlt időszakban folytatott fokozott és konstruktív együttműködés megnyitotta az utat az emberi jogokkal kapcsolatos kérdésekről folytatott érdemibb párbeszéd előtt. A politikai ügyekkel, az emberi jogokkal és a demokráciával, valamint a nemzetközi és regionális kérdésekkel foglalkozó albizottság 2022. decemberi ülése, valamint a Társulási Bizottság 2023. májusi ülése biztosította az intézményi platformokat az emberi jogi kérdések széles köréről folytatott eszmecseréhez, amelyet az EU folytatni kíván és amelyre építeni szeretne. Az egyiptomi emberi jogi helyzet javulása pozitív hatással lesz az EU és Egyiptom közötti kapcsolatokra.
	(3)	A partnerségi prioritásokkal összhangban az EU és Egyiptom elkötelezett az elszámoltathatóság, a jogállamiság, az emberi jogok és az alapvető szabadságok teljes körű tiszteletben tartása, a demokrácia, a nemek közötti egyenlőség és az esélyegyenlőség mint a polgáraik mindegyikét megillető alkotmányos jogok mellett. Ezek a kötelezettségvállalások hozzájárulnak a partnerség előmozdításához, valamint Egyiptom fenntartható társadalmi és gazdasági fejlődéséhez, jó kormányzásához és társadalmi-gazdasági stabilitásához. Az EU és Egyiptom között az elmúlt időszakban folytatott fokozott és konstruktív együttműködés megnyitotta az utat az emberi jogokkal kapcsolatos kérdésekről folytatott érdemibb párbeszéd előtt. A politikai ügyekkel, az emberi jogokkal és a demokráciával, valamint a nemzetközi és regionális kérdésekkel foglalkozó albizottság 2022. decemberi ülése, valamint a Társulási Bizottság 2023. májusi ülése biztosította az intézményi platformokat az emberi jogi kérdések széles köréről folytatott eszmecseréhez, amelyet az EU folytatni kíván és amelyre építeni szeretne. Az egyiptomi emberi jogi helyzet folyamatos jövőbeli javulása – például a véleménynyilvánítás, az egyesülés és a békés gyülekezés szabadságához való jog megerősítése, a halálbüntetésre vonatkozó moratórium bevezetése, a kínzás és az erőszakos eltüntetések elleni küzdelem, valamint a börtönök körülményeinek javítása – pozitív hatással lesz az EU és Egyiptom közötti kapcsolatokra.



Módosítás		4
Határozatra irányuló javaslat
3 a preambulumbekezdés (új)
	

	A Bizottság által javasolt szöveg
	Módosítás

	
	(3a)	Egyiptom gazdasági és pénzügyi helyzetét számos makrogazdasági kiigazítási program jellemezte, amelyeket az IMF égisze alatt hajtottak végre hitelkeretekért cserébe (2016 és 2019 között 12 milliárd USD, 2022-ben pedig 3 milliárd USD, ami 2024 márciusában 8 milliárd USD-ra emelkedett).



Módosítás		5 és 40

Határozatra irányuló javaslat
5 preambulumbekezdés
	

	A Bizottság által javasolt szöveg
	Módosítás

	(5)	Az EU elismeri Egyiptom kulcsfontosságú szerepét a regionális biztonság és stabilitás szempontjából. A terrorizmus, a szervezett bűnözés és a konfliktusok a Földközi-tenger mindkét partján ugyanolyan fenyegetést jelentenek biztonságunkra és a nemzetek társadalmi szerkezetére. Ezért az EU-nak és Egyiptomnak közös érdeke a partnerségi prioritásokban kiemelt területeken az együttműködés megerősítése, a nemzetközi joggal, többek között az emberi jogokkal és a nemzetközi humanitárius joggal teljes összhangban.
	(5)	Az EU elismeri Egyiptom kulcsfontosságú szerepét a regionális biztonság és stabilitás szempontjából, és határozott érdeke, hogy megelőzze az ország rövid távú gazdasági instabilitását, amely szélesebb körű következményekkel járhat, és előnyös lehet a geopolitikai riválisok számára. A terrorizmus, a szervezett bűnözés, mint az emberkereskedelmi hálózatok, az irreguláris migráció, a dezinformáció, a konfliktusok, valamint a vallási és etnikai kisebbségek üldözése a Földközi-tenger mindkét partján ugyanolyan fenyegetést jelentenek biztonságunkra és a nemzetek társadalmi szerkezetére. Hasonlóképpen, az energia az egyik legsürgetőbb kihívás, amellyel a Földközi-tenger mindkét partján fekvő országoknak szembe kell nézniük. Az EU és Egyiptom között a kelet-mediterrán térségben folytatott energiaügyi együttműködés nemcsak gazdasági jóléti forrást jelenthet a régió számára, hanem az energiaellátás diverzifikálása és a regionális együttműködés ösztönzése révén megerősítheti az EU energiabiztonságát is. E tekintetben a Kelet-Mediterrán Gázfórum a pozitív regionális együttműködés platformjaként szolgál. Ezért az EU-nak és Egyiptomnak közös érdeke a partnerségi prioritásokban kiemelt területeken az együttműködés megerősítése, a nemzetközi joggal, többek között a nemzetközi tengerjoggal, az emberi jogokkal és a nemzetközi humanitárius joggal teljes összhangban, valamint a közös érdekek előmozdítása és a közös kihívások kezelése is.



Módosítás		6

Határozatra irányuló javaslat
6 preambulumbekezdés
	

	A Bizottság által javasolt szöveg
	Módosítás

	(6)	Emlékeztetve a geopolitikai kihívásokra, például a Hamász 2023. október 7-i izraeli terrortámadásainak következményeire, valamint a szudáni konfliktusra, valamint arra, hogy Egyiptom stratégiai jelentőséggel bír a régió legnagyobb országaként és az egész Közel-Kelet stabilitásának egyik pilléreként, az Unió az együttes nyilatkozatban foglaltaknak megfelelően megkezdi a stratégiai és átfogó partnerség kialakítását Egyiptommal.
	(6)	Emlékeztetve a globális és regionális geopolitikai kihívásokra, például a Hamász 2023. október 7-i izraeli terrortámadásait követő gázai humanitárius válságra, az Afrika szarván fokozódó feszültségekre, a Vörös-tengeren és a Szuezi-csatornában a hajózás biztonságára, a szudáni konfliktusból eredő migrációs nyomásra, a szíriai bizonytalanságokra és a líbiai instabilitásra, Egyiptomnak a nagyszámú menekült és migráns befogadásával kapcsolatos felelősségére, valamint arra, hogy Egyiptom stratégiai jelentőséggel bír a régió legnagyobb országaként és az egész Közel-Kelet stabilitásának egyik pilléreként, az Unió az együttes nyilatkozatban foglaltaknak megfelelően stratégiai és átfogó partnerségbe kezdett Egyiptommal.



Módosítás		7

Határozatra irányuló javaslat
7 preambulumbekezdés
	

	A Bizottság által javasolt szöveg
	Módosítás

	(7)	Az Egyiptommal kialakítandó stratégiai és átfogó partnerség célja, hogy az EU és Egyiptom közötti politikai kapcsolatokat a stratégiai partnerség szintjére emelje, és lehetővé tegye Egyiptom számára, hogy betöltse kulcsfontosságú szerepét a régió stabilitásának biztosításában. A partnerség célja, hogy hozzájáruljon Egyiptom makrogazdasági rezilienciájához, és az IMF Egyiptomra vonatkozó programjában előirányzott reformfolyamatokat kiegészítő és megerősítő módon lehetővé tegye az ambiciózus társadalmi-gazdasági reformok végrehajtását. Az együttes nyilatkozatban foglaltaknak megfelelően a partnerség a szakpolitikai intézkedések széles körével foglalkozik, amelyek hat beavatkozási pillér köré csoportosulnak, nevezetesen: politikai kapcsolatok; gazdasági stabilitás; beruházás és kereskedelem; migráció; biztonsági és bűnüldözési együttműködés; demográfia és humán tőke.
	(7)	Az Egyiptommal kialakítandó stratégiai és átfogó partnerség célja, hogy az EU és Egyiptom közötti politikai kapcsolatokat a stratégiai partnerség szintjére emelje, és lehetővé tegye Egyiptom számára, hogy betöltse kulcsfontosságú szerepét a régió, a Közel-Kelet és Észak Afrika stabilitásának biztosításában. A partnerség célja, hogy hozzájáruljon Egyiptom makrogazdasági rezilienciájához, és az IMF Egyiptomra vonatkozó programjában előirányzott reformfolyamatokat kiegészítő és megerősítő módon lehetővé tegye az ambiciózus társadalmi-gazdasági reformok végrehajtását. Az együttes nyilatkozatban foglaltaknak megfelelően a partnerség a szakpolitikai intézkedések széles körével foglalkozik, amelyek hat beavatkozási pillér köré csoportosulnak, nevezetesen: politikai kapcsolatok; gazdasági stabilitás; beruházás és kereskedelem; irreguláris migráció és mobilitás az emberi jogok tiszteletben tartása mellett; biztonsági és bűnüldözési együttműködés; demográfia és humán tőke. Ezt a stratégiai és átfogó partnerséget az olyan uniós és tagállami szintű kezdeményezésekkel összhangban kell kidolgozni, mint a Global Gateway és az Afrikára vonatkozó Mattei-terv.



Módosítás		8

Határozatra irányuló javaslat
8 preambulumbekezdés
	

	A Bizottság által javasolt szöveg
	Módosítás

	(8)	A partnerséget egy olyan 7,4 milliárd EUR összegű pénzügyi csomag fogja alátámasztani, amely a szükséges makroszintű költségvetési és társadalmi-gazdasági reformprogramhoz nyújtott rövid és hosszabb távú támogatásból, valamint az egyiptomi beruházások támogatására rendelkezésre álló összegek növeléséből, továbbá a különböző stratégiai prioritások végrehajtásához nyújtott célzott támogatásból áll. A támogatási csomag részét képezi az EU legfeljebb 5 milliárd EUR összegű, hitel formájában nyújtott makroszintű pénzügyi támogatási csomagja, amely két makroszintű pénzügyi támogatási műveletből, konkrétan egy rövid távú, legfeljebb 1 milliárd EUR összegű és egy szokványos, inkább középtávú, legfeljebb 4 milliárd EUR összegű műveletből, valamint olyan pénzügyi eszközökből, például garanciákból és vegyesfinanszírozási eszközökből áll, amelyek célja az állami és magánberuházások mobilizálása jelentős új beruházások generálása érdekében. Ezt olyan programok egészítik ki, amelyek a Szomszédsági, Fejlesztési és Nemzetközi Együttműködési Eszköz2 keretében végrehajtott egyedi projektek és technikai segítségnyújtás révén támogatják a stratégiai és átfogó partnerség keretében meghatározott prioritásokat.
	(8)	A partnerséget egy olyan 7,4 milliárd EUR összegű pénzügyi csomag támasztja alá, amely a szükséges makroszintű költségvetési és társadalmi-gazdasági reformprogramhoz nyújtott rövid és hosszabb távú támogatásból, valamint az egyiptomi beruházások támogatására rendelkezésre álló összegek növeléséből, továbbá a különböző stratégiai prioritások végrehajtásához nyújtott célzott támogatásból áll, különösen az irreguláris migráció és a megújuló energia tekintetében. A támogatási csomag részét képezi az EU legfeljebb 5 milliárd EUR összegű, koncessziós hitel formájában nyújtott makroszintű pénzügyi támogatási csomagja, amely két makroszintű pénzügyi támogatási műveletből, konkrétan egy rövid távú, legfeljebb 1 milliárd EUR összegű és egy szokványos, inkább középtávú, legfeljebb 4 milliárd EUR összegű műveletből, valamint olyan pénzügyi eszközökből, például garanciákból és vegyesfinanszírozási eszközökből áll, amelyek célja az egyiptomiak többségének javát szolgáló állami és magánberuházások mobilizálása jelentős új beruházások generálása érdekében. Ezt olyan programok egészítik ki, amelyek a Szomszédsági, Fejlesztési és Nemzetközi Együttműködési Eszköz2 keretében végrehajtott egyedi projektek és technikai segítségnyújtás révén támogatják a stratégiai és átfogó partnerség keretében meghatározott prioritásokat.

	__________________
	__________________

	2 Az Európai Parlament és a Tanács (EU) 2021/947 rendelete (2021. június 9.) a Szomszédsági, Fejlesztési és Nemzetközi Együttműködési Eszköz (Globális Európa) létrehozásáról, a 466/2014/EU határozat módosításáról és hatályon kívül helyezéséről, valamint az (EU) 2017/1601 rendelet és a 480/2009/EK, Euratom tanácsi rendelet hatályon kívül helyezéséről (HL L 209., 2021.6.14., 1. o.).
	2 Az Európai Parlament és a Tanács (EU) 2021/947 rendelete (2021. június 9.) a Szomszédsági, Fejlesztési és Nemzetközi Együttműködési Eszköz (Globális Európa) létrehozásáról, a 466/2014/EU határozat módosításáról és hatályon kívül helyezéséről, valamint az (EU) 2017/1601 rendelet és a 480/2009/EK, Euratom tanácsi rendelet hatályon kívül helyezéséről (HL L 209., 2021.6.14., 1. o.).



Módosítás		9

Határozatra irányuló javaslat
9 preambulumbekezdés
	

	A Bizottság által javasolt szöveg
	Módosítás

	(9)	Egyiptom makroszintű költségvetési helyzete jelentős kihívásokkal szembesült, és az elmúlt hónapokban pedig a fokozódó külső nyomás és az államadósság további növekedése miatt jelentősen romlott. Emellett pedig a gazdasági kilátásokat érintő jelentős lefelé mutató kockázatok továbbra is fennállnak. Oroszország ukrajnai háborúja és a Hamász Izrael elleni terrortámadásai elhúzódó tőkekiáramlást és a szolgáltatásexport visszaesését eredményezték, ami elsősorban az idegenforgalomból és a Szuezi-csatornán áthaladó forgalomból származó bevételek meredek visszaesésére vezethető vissza. Ez különösen nagy kihívást jelent Egyiptom nehéz költségvetési helyzete közepette, amelyet állandó költségvetési hiány, valamint magas és növekvő GDP-arányos adósság jellemez.
	(9)	Egyiptom makroszintű költségvetési helyzete jelentős kihívásokkal szembesült, és az elmúlt hónapokban pedig a fokozódó külső nyomás és az államadósság további növekedése miatt jelentősen romlott. Emellett pedig a gazdasági kilátásokat érintő jelentős lefelé mutató kockázatok továbbra is fennállnak. Oroszország ukrajnai háborúja és a közel-keleti geopolitikai feszültségek és konfliktusok elhúzódó tőkekiáramlást és a szolgáltatásexport visszaesését eredményezték, elsősorban az idegenforgalomból, a Szuezi-csatornán áthaladó forgalomból és a gáztermelésből származó bevételek meredek visszaesése és a külföldi befektetők bizalmának elvesztése miatt. Ez különösen nagy kihívást jelent Egyiptom nehéz költségvetési helyzete közepette, amelyet állandó költségvetési hiány, valamint magas és növekvő GDP-arányos adósság jellemez. E nehéz külső körülmények ellenére Egyiptom 2024-ben olyan reformokat tudott végrehajtani, mint például az árfolyamok egységesítése és a monetáris politika szigorítása terén tett előrelépés a makrogazdasági stabilitás megőrzésének elősegítése érdekében.



Módosítás		10
Határozatra irányuló javaslat
12 preambulumbekezdés
	

	A Bizottság által javasolt szöveg
	Módosítás

	(12)	Egyiptom 2024 elején újra felvette a kapcsolatot az IMF-fel, és 2024. március 6-án szakértői szintű megállapodásra jutott egy 8 milliárd USD összegűre növelt, átalakított kibővített finanszírozási eszközről. Az új programot várhatóan 2024 márciusában fogadják el az IMF ügyvezető igazgatóságának határozatával, és a következő területekkel foglalkozik: 1. hiteles árfolyam-rugalmasság, 2. a monetáris politika fenntartható szigorítása, 3. költségvetési konszolidáció az adósság fenntarthatóságának megőrzése érdekében, 4. új keret az infrastrukturális kiadások visszafogására, 5. megfelelő szintű szociális kiadások biztosítása a veszélyeztetett csoportok védelme érdekében, valamint 6. az állami tulajdonosi politika és a versenyfeltételek kiegyenlítését célzó reformok végrehajtása.  A szakértői szintű megállapodás aláírásával egyidejűleg Egyiptom rugalmassá tette az átváltási árfolyamot, és az IMF-program prioritásaival összhangban jelentősen, 600 bázisponttal emelte a központi bank irányadó kamatlábát.
	(12)	Egyiptom 2024 elején újra felvette a kapcsolatot az IMF-fel, és 2024. március 6-án szakértői szintű megállapodásra jutott egy 8 milliárd USD összegűre növelt, átalakított kibővített finanszírozási eszközről. Az egyiptomi gazdasági reformprogram negyedik felülvizsgálatáról szóló szakértői szintű tárgyalások 2024 decemberében zárultak le. Az új program a következő területekkel foglalkozik: hiteles árfolyam-rugalmasság, 2. a monetáris politika fenntartható szigorítása, 3. költségvetési konszolidáció az adósság fenntarthatóságának megőrzése érdekében, 4. új keret az infrastrukturális kiadások visszafogására, 5. megfelelő szintű szociális kiadások biztosítása a veszélyeztetett csoportok megélhetési költségek és energiaárak emelkedésével szembeni védelme érdekében, valamint 6. az állami tulajdonosi politika és a versenyfeltételek kiegyenlítését célzó reformok végrehajtása a magánszektor gazdasági fejlődésének előmozdítása révén. A szakértői szintű megállapodás aláírásával egyidejűleg Egyiptom rugalmassá tette az átváltási árfolyamot, és az IMF-program prioritásaival összhangban jelentősen, 600 bázisponttal emelte a központi bank irányadó kamatlábát.



Módosítás		11
Határozatra irányuló javaslat
16 preambulumbekezdés
	

	A Bizottság által javasolt szöveg
	Módosítás

	(16)	Tekintettel arra, hogy Egyiptom az IMF és más multilaterális intézmények által biztosított forrásokat beszámítva is jelentős külső finanszírozási hiánnyal szembesül, az Egyiptomnak nyújtandó uniós makroszintű pénzügyi támogatás a jelenlegi kivételes körülmények között megfelelő válasznak tekinthető Egyiptom azon kérésére, hogy az IMF-programhoz kapcsolódva az Unió is támogassa a gazdasági stabilizációt. Az uniós makroszintű pénzügyi támogatási csomag, amelynek része az e javaslat szerinti legfeljebb 4 milliárd EUR összegű makroszintű pénzügyi támogatás, hozzájárul Egyiptom gazdasági stabilizációjához és strukturálisreform-programjához, és kiegészíti az IMF-fel kötött pénzügyi megállapodás keretében rendelkezésre bocsátott forrásokat.
	(16)	Tekintettel arra, hogy Egyiptom az IMF és más multilaterális intézmények és regionális partnerek által biztosított forrásokat beszámítva is jelentős külső finanszírozási hiánnyal szembesül, az Egyiptomnak nyújtandó uniós makroszintű pénzügyi támogatás a jelenlegi kivételes körülmények között megfelelő válasznak tekinthető Egyiptom azon kérésére, hogy az IMF-programhoz kapcsolódva az Unió is támogassa a gazdasági stabilizációt. Az uniós makroszintű pénzügyi támogatási csomag, amelynek része az e javaslat szerinti legfeljebb 4 milliárd EUR összegű makroszintű pénzügyi támogatás, hozzájárul Egyiptom gazdasági stabilizációjához és strukturálisreform-programjához, és kiegészíti az IMF-fel kötött pénzügyi megállapodás keretében rendelkezésre bocsátott forrásokat.



Módosítás		12

Határozatra irányuló javaslat
19 preambulumbekezdés
	

	A Bizottság által javasolt szöveg
	Módosítás

	(19)	A Bizottságnak biztosítania kell, hogy az uniós makroszintű pénzügyi támogatás jogi szempontból és tartalmilag összhangban álljon az Unió külső tevékenysége és az egyéb vonatkozó uniós szakpolitikák különféle területein alkalmazott alapelvekkel, célkitűzésekkel és intézkedésekkel.
	(19)	A Bizottságnak biztosítania kell, hogy az uniós makroszintű pénzügyi támogatás jogi szempontból és tartalmilag összhangban álljon az Unió külső tevékenysége és az egyéb vonatkozó uniós szakpolitikák különféle területein, többek között a demokrácia, az emberi jogok és a jogállamiság terén alkalmazott alapelvekkel, célkitűzésekkel és intézkedésekkel, összhangban az EU–Egyiptom társulási megállapodás 2. cikkével.



Módosítás		13

Határozatra irányuló javaslat
22 preambulumbekezdés
	

	A Bizottság által javasolt szöveg
	Módosítás

	(22)	Az Egyiptomnak nyújtandó uniós makroszintű pénzügyi támogatás nyújtásának előfeltétele, hogy Egyiptom továbbra is konkrét és hiteles lépéseket tegyen a hatékony demokratikus mechanizmusok – köztük a többpárti parlamenti rendszer – és a jogállamiság tiszteletben tartása felé, valamint garantálja az emberi jogok tiszteletben tartását. Emellett az uniós makroszintű pénzügyi támogatás konkrét célkitűzése, hogy megerősítse Egyiptomban az államháztartási gazdálkodás rendszereinek hatékonyságát, átláthatóságát és elszámoltathatóságát, valamint a pénzügyi szektor irányítását és felügyeletét, továbbá előmozdítsa a fenntartható és inkluzív növekedést, a tisztességes munkahelyek teremtését és az államháztartási konszolidációt célzó strukturális reformokat. Az előfeltétel teljesülését és a konkrét célkitűzések elérését a Bizottság szolgálatainak és az Európai Külügyi Szolgálatnak rendszeresen nyomon kell követnie.
	(22)	A makroszintű pénzügyi támogatásnak gazdasági eszköznek kell maradnia. Az Egyiptomnak nyújtandó uniós makroszintű pénzügyi támogatás nyújtásának előfeltétele azonban, hogy Egyiptom továbbra is konkrét, hiteles és kézzelfogható lépéseket tegyen a hatékony demokratikus mechanizmusok – köztük a többpárti parlamenti rendszer – és a jogállamiság tiszteletben tartása és megerősítése felé, valamint garantálja az emberi jogok tiszteletben tartását. Emellett az uniós makroszintű pénzügyi támogatás konkrét célkitűzése, hogy megerősítse Egyiptomban az államháztartási gazdálkodás rendszereinek hatékonyságát, átláthatóságát és elszámoltathatóságát, valamint a pénzügyi szektor irányítását és felügyeletét, továbbá előmozdítsa a fenntartható és inkluzív növekedést, a tisztességes munkahelyek teremtését és az államháztartási konszolidációt célzó strukturális reformokat. Az előfeltétel teljesülését és a konkrét célkitűzések elérését a Bizottság szolgálatainak és az Európai Külügyi Szolgálatnak rendszeresen nyomon kell követnie.



Módosítás		14
Határozatra irányuló javaslat
23 preambulumbekezdés
	

	A Bizottság által javasolt szöveg
	Módosítás

	(23)	Az uniós makroszintű pénzügyi támogatáshoz kapcsolódó uniós pénzügyi érdekek hatékony védelme céljából Egyiptomnak megfelelő intézkedéseket kell hoznia a támogatással kapcsolatos csalás, korrupció és bármely egyéb szabálytalanság megelőzése és az ellenük való küzdelem érdekében. Emellett a Bizottság és az egyiptomi hatóságok között megkötendő hitelmegállapodásnak olyan rendelkezéseket kell tartalmaznia, amelyek felhatalmazzák az Európai Csalás Elleni Hivatalt (OLAF), hogy a 883/2013/EU, Euratom európai parlamenti és tanácsi rendeletben3 és a 2185/96/Euratom, EK tanácsi rendeletben4 meghatározott rendelkezésekkel és eljárásokkal összhangban vizsgálatokat – többek között helyszíni ellenőrzéseket és vizsgálatokat – folytasson, a Bizottságot és a Számvevőszéket arra, hogy ellenőrzéseket végezzen, az Európai Ügyészséget pedig arra, hogy gyakorolja az uniós makroszintű pénzügyi támogatás nyújtásával kapcsolatos hatásköreit a rendelkezésreállási időszak alatt és azt követően.
	(23)	Fontos hangsúlyozni, hogy Egyiptomnak teljesítenie kell a jogosultsághoz szükséges gazdasági előfeltételeket. Egyiptom bizonyította fizetőképességét és pénzügyi stabilitását, amelyet a Bizottság ellenőrzött. Ugyanakkor, az uniós makroszintű pénzügyi támogatáshoz kapcsolódó uniós pénzügyi érdekek hatékony védelme céljából Egyiptomnak megfelelő intézkedéseket kell hoznia a támogatással kapcsolatos csalás, korrupció és bármely egyéb szabálytalanság megelőzése és az ellenük való küzdelem érdekében. Emellett a Bizottság és az egyiptomi hatóságok között megkötendő hitelmegállapodásnak olyan rendelkezéseket kell tartalmaznia, amelyek felhatalmazzák az Európai Csalás Elleni Hivatalt (OLAF), hogy a 883/2013/EU, Euratom európai parlamenti és tanácsi rendeletben3 és a 2185/96/Euratom, EK tanácsi rendeletben4 meghatározott rendelkezésekkel és eljárásokkal összhangban vizsgálatokat – többek között helyszíni ellenőrzéseket és vizsgálatokat – folytasson, a Bizottságot és a Számvevőszéket arra, hogy ellenőrzéseket végezzen, az Európai Ügyészséget pedig arra, hogy gyakorolja az uniós makroszintű pénzügyi támogatás nyújtásával kapcsolatos hatásköreit a rendelkezésreállási időszak alatt és azt követően.

	__________________
	__________________

	3 Az Európai Parlament és a Tanács 883/2013/EU, Euratom rendelete (2013. szeptember 11.) az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről (HL L 248., 2013.9.18., 1. o.).
	3 Az Európai Parlament és a Tanács 883/2013/EU, Euratom rendelete (2013. szeptember 11.) az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről (HL L 248., 2013.9.18., 1. o.).

	4 A Tanács 2185/96/Euratom, EK rendelete (1996. november 11.) az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról (HL L 292., 1996.11.15., 2. o.).
	4 A Tanács 2185/96/Euratom, EK rendelete (1996. november 11.) az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról (HL L 292., 1996.11.15., 2. o.).



Módosítás		15

Határozatra irányuló javaslat
26 preambulumbekezdés
	

	A Bizottság által javasolt szöveg
	Módosítás

	(26)	Az uniós makroszintű pénzügyi támogatás a Bizottság irányítása alá tartozik. Annak érdekében, hogy az Európai Parlament és a Tanács nyomon követhesse e határozat végrehajtását, a Bizottságnak rendszeresen tájékoztatnia kell őket a támogatással kapcsolatos fejleményekről, és rendelkezésükre kell bocsátania a vonatkozó dokumentumokat.
	(26)	Az uniós makroszintű pénzügyi támogatás a Bizottság irányítása alá tartozik. Annak érdekében, hogy az Európai Parlament és a Tanács nyomon követhesse e határozat végrehajtását, a Bizottságnak éves jelentésben rendszeresen tájékoztatnia kell őket a támogatással kapcsolatos fejleményekről és a hatékony demokratikus mechanizmusok tiszteletben tartásáról, az e határozatban említett előfeltételeknek megfelelően, és rendelkezésükre kell bocsátania a vonatkozó dokumentumokat.



Módosítás		16 és 42

Határozatra irányuló javaslat
28 preambulumbekezdés
	

	A Bizottság által javasolt szöveg
	Módosítás

	(28)	Az uniós makroszintű pénzügyi támogatást az egyetértési megállapodásba foglalandó gazdaságpolitikai feltételekhez kell kötni. A végrehajtás egységes feltételeinek biztosítása és a hatékonyság érdekében a Bizottságot fel kell hatalmazni arra, hogy e feltételeket a 182/2011/EU rendelettel összhangban a tagállamok képviselőiből álló bizottság felügyelete alatt tárgyalja meg az egyiptomi hatóságokkal. Az említett rendelet értelmében az abban meghatározottaktól eltérő valamennyi esetben általános szabályként a tanácsadó-bizottsági eljárást kell alkalmazni. Tekintettel a 90 millió EUR-t meghaladó támogatás potenciálisan jelentős hatásaira, az említett értékhatár feletti műveletekre helyénvaló a vizsgálóbizottsági eljárást alkalmazni. Figyelembe véve az Egyiptomnak nyújtandó uniós makroszintű pénzügyi támogatás összegét, az egyetértési megállapodás elfogadása, valamint a támogatás bármely csökkentése, felfüggesztése és megszüntetése céljából a vizsgálóbizottsági eljárást kell alkalmazni,
	(28)	Az uniós makroszintű pénzügyi támogatást az egyetértési megállapodásba foglalandó fenntartható gazdaságpolitikaireformokhoz, továbbá a demokráciához, a jogállamisághoz és az emberi jogokhoz kapcsolódó feltételekhez kell kötni. A végrehajtás egységes feltételeinek biztosítása és a hatékonyság érdekében a Bizottságot fel kell hatalmazni arra, hogy e feltételeket a 182/2011/EU rendelettel összhangban a tagállamok képviselőiből álló bizottság felügyelete alatt tárgyalja meg az egyiptomi hatóságokkal. Az említett rendelet értelmében az abban meghatározottaktól eltérő valamennyi esetben általános szabályként a tanácsadó-bizottsági eljárást kell alkalmazni. Tekintettel a 90 millió EUR-t meghaladó támogatás potenciálisan jelentős hatásaira, az említett értékhatár feletti műveletekre helyénvaló a vizsgálóbizottsági eljárást alkalmazni. Figyelembe véve az Egyiptomnak nyújtandó uniós makroszintű pénzügyi támogatás összegét, az egyetértési megállapodás elfogadása, valamint a támogatás bármely csökkentése, felfüggesztése és megszüntetése céljából a vizsgálóbizottsági eljárást kell alkalmazni,



Módosítás		17

Határozatra irányuló javaslat
1 cikk – 1 bekezdés
	

	A Bizottság által javasolt szöveg
	Módosítás

	(1)	Egyiptom gazdasági stabilizációjának és érdemi reformprogramjának támogatása céljából az Unió legfeljebb 4 milliárd EUR összegű makroszintű pénzügyi támogatást (a továbbiakban: uniós makroszintű pénzügyi támogatás) nyújt Egyiptomnak. Az uniós makroszintű pénzügyi támogatás rendelkezésre bocsátásának feltétele az adott évi uniós költségvetésnek az Európai Parlament és a Tanács általi jóváhagyása. Ez a támogatás hozzájárul Egyiptom IMF-programban azonosított fizetésimérleg-szükségleteinek fedezéséhez.
	(1)	Egyiptom társadalmi-gazdasági stabilizációjának és érdemi strukturális reformprogramjának, valamint az irreguláris migráció hatásainak enyhítésével és a migrációs áramlások kezelésével kapcsolatos felelősségének támogatása céljából az Unió koncessziós hitelek formájában legfeljebb 4 milliárd EUR összegű makroszintű pénzügyi támogatást (a továbbiakban: az uniós makroszintű pénzügyi támogatás) nyújt Egyiptomnak. Az uniós makroszintű pénzügyi támogatás rendelkezésre bocsátásának feltétele az adott évi uniós költségvetésnek az Európai Parlament és a Tanács általi jóváhagyása. Ez a támogatás hozzájárul Egyiptom IMF-programban azonosított fizetésimérleg-szükségleteinek fedezéséhez.



Módosítás		44
Határozatra irányuló javaslat
1 cikk – 3 bekezdés – 2 a albekezdés (új)
	

	A Bizottság által javasolt szöveg
	Módosítás

	
	Alapvető fontosságú, hogy az e makroszintű pénzügyi támogatás keretében elkülönített pénzeszközöket átlátható módon kezeljék annak biztosítása érdekében, hogy a forrásokat bölcsen, a kitűzött célokkal összhangban használják fel. Az Unió biztosítja, hogy a hűtlen kezelés megelőzése érdekében hatékony és független ellenőrzési és kontrollmechanizmusok álljanak rendelkezésre.



Módosítás		18
Határozatra irányuló javaslat
1 cikk – 3 a bekezdés (új)
	

	A Bizottság által javasolt szöveg
	Módosítás

	
	(3a)	A makroszintű pénzügyi támogatás a lehetőségekhez mérten hozzájárulhat az Unió növekedéséhez és gazdasági rezilienciájához.



Módosítás		19

Határozatra irányuló javaslat
2 cikk – 1 bekezdés
	

	A Bizottság által javasolt szöveg
	Módosítás

	(1)	Az uniós makroszintű pénzügyi támogatás nyújtásának előfeltétele, hogy Egyiptom továbbra is konkrét és hiteles lépéseket tegyen a hatékony demokratikus mechanizmusok – köztük a többpárti parlamenti rendszer – és a jogállamiság tiszteletben tartása felé, valamint garantálja az emberi jogok tiszteletben tartását.
	(1)	Az uniós makroszintű pénzügyi támogatás nyújtásának előfeltétele, hogy Egyiptom továbbra is konkrét és hiteles lépéseket tegyen a hatékony demokratikus mechanizmusok – köztük a többpárti parlamenti rendszer – és a jogállamiság tiszteletben tartása és megerősítése felé, valamint további erőfeszítéseket tegyen az emberi jogok tiszteletben tartásának garantálása érdekében.



Módosítás		20

Határozatra irányuló javaslat
2 cikk – 2 bekezdés
	

	A Bizottság által javasolt szöveg
	Módosítás

	(2)	A Bizottság szolgálatai és az Európai Külügyi Szolgálat az uniós makroszintű pénzügyi támogatás teljes életciklusa alatt nyomon követik ezen előfeltétel teljesülését.
	(2)	A Bizottság szolgálatai és az Európai Külügyi Szolgálat az uniós makroszintű pénzügyi támogatás teljes életciklusa alatt nyomon követik ezen előfeltétel teljesülését, és rendszeresen és írásban jelentést tesznek az Európai Parlamentnek és a Tanácsnak az egyetértési megállapodásban foglalt gazdaságpolitikai és pénzügyi feltételek teljesüléséről.



Módosítás		21
Határozatra irányuló javaslat
3 cikk – 1 bekezdés
	

	A Bizottság által javasolt szöveg
	Módosítás

	(1)	A Bizottság a 7. cikk (2) bekezdésében említett vizsgálóbizottsági eljárás keretében megállapodik az egyiptomi hatóságokkal az uniós makroszintű pénzügyi támogatáshoz kapcsolódó, a strukturális reformokra és a rendezett államháztartásra összpontosító, pontosan meghatározott gazdaságpolitikai és pénzügyi feltételekről, amelyek a kapcsolódó reformok megvalósítására vonatkozó időkeretet is tartalmazó egyetértési megállapodásban (a továbbiakban: az egyetértési megállapodás) rögzítendők. Az egyetértési megállapodásban meghatározott gazdaságpolitikai és pénzügyi feltételeknek összhangban kell lenniük az 1. cikk (3) bekezdésében említett megállapodásokkal és megegyezésekkel, köztük az Egyiptom által az IMF támogatásával végrehajtott makrogazdasági kiigazítási és strukturálisreform-programokkal.
	(1)	A Bizottság a 7. cikk (2) bekezdésében említett vizsgálóbizottsági eljárás keretében megállapodik az egyiptomi hatóságokkal az uniós makroszintű pénzügyi támogatáshoz kapcsolódó, a strukturális reformokra, például a büntetőeljárási reformra és a rendezett államháztartásra összpontosító, pontosan meghatározott gazdaságpolitikai és pénzügyi feltételekről, amelyek a kapcsolódó reformok megvalósítására vonatkozó időkeretet is tartalmazó egyetértési megállapodásban (a továbbiakban: az egyetértési megállapodás) rögzítendők. Az egyetértési megállapodásban meghatározott gazdaságpolitikai és pénzügyi feltételeknek összhangban kell lenniük az 1. cikk (3) bekezdésében említett megállapodásokkal és megegyezésekkel, köztük az Egyiptom által az IMF támogatásával végrehajtott makrogazdasági kiigazítási és strukturálisreform-programokkal.



Módosítás		22

Határozatra irányuló javaslat
3 cikk – 2 bekezdés
	

	A Bizottság által javasolt szöveg
	Módosítás

	(2)	Az (1) bekezdésben említett feltételek különösen az egyiptomi államháztartási gazdálkodási rendszerek hatékonyságának, átláthatóságának és elszámoltathatóságának javítását célozzák, többek között az uniós makroszintű pénzügyi támogatás felhasználása tekintetében. A szakpolitikai intézkedések kidolgozásakor megfelelő mértékben figyelembe kell venni a kölcsönös piacnyitás, a szabályokon alapuló és méltányos kereskedelem kialakítása, valamint az Unió külpolitikájával összefüggő más prioritások terén elért előrelépést is. Az említett célkitűzések elérése terén tett haladást a Bizottság rendszeresen nyomon követi.
	(2)	Az (1) bekezdésben említett gazdaságpolitikai és pénzügyi feltételek különösen az egyiptomi államháztartási gazdálkodási rendszerek hatékonyságának, átláthatóságának és elszámoltathatóságának javítását célozzák, többek között az uniós makroszintű pénzügyi támogatás felhasználása tekintetében. A szakpolitikai intézkedések kidolgozásakor megfelelő mértékben figyelembe kell venni többek között a kkv-k számára történő kölcsönös piacnyitás, a szabályokon alapuló és méltányos kereskedelem kialakítása, a fenntartható fejlődés, a jó kormányzás, valamint az Unió külpolitikájával összefüggő más prioritások terén elért előrelépést is. Az említett célkitűzések elérése terén tett haladást a Bizottság rendszeresen nyomon követi.



Módosítás		49
Határozatra irányuló javaslat
4 cikk – 3 bekezdés – 1 albekezdés – c pont
	

	A Bizottság által javasolt szöveg
	Módosítás

	c)	az egyetértési megállapodásban szereplő gazdaságpolitikai és pénzügyi feltételek kielégítő teljesítése.
	c)	az egyetértési megállapodásban szereplő gazdaságpolitikai és pénzügyi feltételek, valamint a demokráciához, a jogállamisághoz és az emberi jogokhoz kapcsolódó feltételek kielégítő teljesítése.



Módosítás		23
Határozatra irányuló javaslat
4 cikk – 4 bekezdés
	

	A Bizottság által javasolt szöveg
	Módosítás

	(4)	Amennyiben a (3) bekezdésben említett feltételek nem teljesülnek, a Bizottság átmenetileg felfüggeszti vagy megszünteti az uniós makroszintű pénzügyi támogatás folyósítását. Ilyen esetekben tájékoztatja az Európai Parlamentet és a Tanácsot a felfüggesztés vagy a megszüntetés okairól.
	(4)	Amennyiben a (3) bekezdésben említett feltételek nem teljesülnek, a Bizottság átmenetileg felfüggeszti vagy megszünteti az uniós makroszintű pénzügyi támogatás folyósítását. Ilyen esetekben haladéktalanul tájékoztatja az Európai Parlamentet és a Tanácsot a felfüggesztés vagy a megszüntetés okairól.



Módosítás		24
Határozatra irányuló javaslat
5 cikk – 1 bekezdés
	

	A Bizottság által javasolt szöveg
	Módosítás

	(1)	A hitelek formájában nyújtott makroszintű pénzügyi támogatás finanszírozása érdekében a Bizottság az (EU, Euratom) 2018/1046 rendelet 220a. cikkével összhangban felhatalmazást kap arra, hogy a szükséges hiteleket a tőkepiacokon vagy pénzügyi intézményektől az Unió nevében felvegye.
	(1)	A hitelek formájában nyújtott makroszintű pénzügyi támogatás finanszírozása érdekében a Bizottság az (EU, Euratom) 2024/2509 rendelet 223. cikkével összhangban felhatalmazást kap arra, hogy a szükséges hiteleket a tőkepiacokon vagy pénzügyi intézményektől az Unió nevében felvegye.



Módosítás		25
Határozatra irányuló javaslat
5 cikk – 2 bekezdés
	

	A Bizottság által javasolt szöveg
	Módosítás

	(2)	A Bizottság az 1. cikkben említett összegre vonatkozóan hitelmegállapodást köt Egyiptommal. A hitel formájában nyújtott makroszintű pénzügyi támogatás részletes feltételeit a költségvetési rendelet 220. cikkével összhangban a Bizottság és Egyiptom között megkötendő hitelmegállapodás határozza meg. A hitelmegállapodás meghatározza a hitel formájában nyújtott makroszintű pénzügyi támogatás rendelkezésre állásának időtartamát és részletes feltételeit, többek között a belső kontrollrendszerekkel kapcsolatban. A hiteleket olyan feltételekkel kell nyújtani, amelyek hosszú időt hagynak Egyiptomnak a hitel törlesztésére, beleértve egy esetleges türelmi időszakot is. A hitelek maximális futamideje 35 év. A Bizottság tájékoztatja az Európai Parlamentet és a Tanácsot a (3) bekezdésben említett műveletek alakulásáról.
	(2)	A Bizottság az 1. cikkben említett összegre vonatkozóan hitelmegállapodást köt Egyiptommal. A hitel formájában nyújtott makroszintű pénzügyi támogatás részletes feltételeit a költségvetési rendelet 223. cikkével összhangban a Bizottság és Egyiptom között megkötendő hitelmegállapodás határozza meg. A hitelmegállapodás meghatározza a hitel formájában nyújtott makroszintű pénzügyi támogatás rendelkezésre állásának időtartamát és részletes feltételeit, többek között a belső kontrollrendszerekkel kapcsolatban. Egyiptom a hiteleket olyan feltételekkel fizeti vissza, amelyek hosszú időt hagynak Egyiptomnak a hitel törlesztésére, beleértve – az Európai Parlamentnek és a Tanácsnak küldött hivatalos értesítést követően – egy esetleges türelmi időszakot is. A hitelek maximális futamideje 35 év. A Bizottság tájékoztatja az Európai Parlamentet és a Tanácsot a (3) bekezdésben említett műveletek alakulásáról.



Módosítás		26
Határozatra irányuló javaslat
6 cikk – 1 bekezdés
	

	A Bizottság által javasolt szöveg
	Módosítás

	(1)	Az uniós makroszintű pénzügyi támogatást az (EU, Euratom) 2018/1046 európai parlamenti és tanácsi rendeletnek7 megfelelően kell végrehajtani.
	(1)	Az uniós makroszintű pénzügyi támogatást az (EU, Euratom) 2024/2509 európai parlamenti és tanácsi rendeletnek7 megfelelően kell végrehajtani.

	_________________
	_________________

	7 Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról és a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).
	7 Az Európai Parlament és a Tanács (EU, Euratom) 2024/2509 rendelete (2024. szeptember 23.) az Unió általános költségvetésére alkalmazandó pénzügyi szabályokról (HL L, 2024/2509, 2024.9.26, ELI: http://data.europa.eu/eli/reg/2024/2509/oj).



Módosítás		27
Határozatra irányuló javaslat
8 cikk – 1 bekezdés – b pont
	

	A Bizottság által javasolt szöveg
	Módosítás

	b)	értékeli Egyiptom gazdasági helyzetét és kilátásait, valamint a 3. cikk (1) bekezdésében említett szakpolitikai intézkedések végrehajtása terén elért előrelépést;
	b)	értékeli Egyiptom gazdasági helyzetét és kilátásait, valamint a 2. cikkben és a 3. cikk (1) bekezdésében említett szakpolitikai intézkedések végrehajtása terén elért előrelépést;



Módosítás		28
Határozatra irányuló javaslat
8 cikk – 1 bekezdés – c pont
	

	A Bizottság által javasolt szöveg
	Módosítás

	c)	bemutatja az egyetértési megállapodásban meghatározott gazdaságpolitikai reformintézkedések, Egyiptom aktuális gazdasági és költségvetési eredményei, valamint az uniós makroszintű pénzügyi támogatás részleteinek folyósítására vonatkozó bizottsági határozatok közötti összefüggést.
	c)	bemutatja az egyetértési megállapodás szerinti egyiptomi gazdaságpolitikai reformok, költségvetési eredmények, valamint az uniós makroszintű pénzügyi támogatás rendelkezésre bocsátása közötti összefüggést, és felvázolja a demokratikus mechanizmusok, a jogállamiság és az emberi jogok irányába tett lépéseket.

